### Beslutningstema

Det skal besluttes om, der skal gives landzonetilladelse til opførelse af læskur til heste på matrikel nr. 87a Ester Schultz, [adresse].

### Sagsfremstilling

Der er søgt landzonetilladelse til opførelse af et læskur til heste på matr. nr. 87a Ester Schultz, [adresse]. Læskuret har en størrelse på 15 m2, 3 m bred og 5 m lang og med en maksimal højde på 3,5 m. Læskuret er opbygget af træ. Læskuret skal anvendes til skygge og ly for heste og skabe bedre forhold for hestene.

I landzone må der ikke uden tilladelse fra kommunen foretages udstykning, opføres ny bebyggelse eller ske ændring i anvendelsen af bestående bebyggelse og ubebyggede arealer, jf. planlovens § 35, stk. 1. Opførelse af et læskur til heste kræver derfor en landzonetilladelse.

Den 27. august 2024 blev naboen orienteret om udkast til landzonetilladelse til opførelse af læskur til heste.

Forvaltningen har modtaget indsigelser fra naboen, og indsigelserne går blandt andet på, at læskuret ligger for tæt på dennes grund og derved vil blive generet af lugt og insekter. Læskuret ønskes placeret i det nordøstlige hjørne af matriklen ca. 30 m fra ejers eksisterende bebyggelse. Normalt vil det være en forudsætning for at opnå en landzonetilladelse til opførelse af mindre bygninger, at byggeriet skal placeres ca. 20 m fra eksisterende bebyggelse. Det er ikke muligt at placere læskuret indenfor 20 m fra ejers eksisterende bebyggelse, da ejerens ejendom ligger på den anden side af vejen og i byzone. Den ansøgte placering er vurderet til at være den bedst mulige, da placeringen er så tæt som muligt på ejere eksisterende bebyggelse.

Da arealet allerede anvendes til hestehold, vurderes det, at læskuret ikke vil øge lugt- eller insektgener.

Landzonetilladelsen er givet med følgende vilkår:

* at læskuret fjernes senest et år efter, at det ikke længere anvendes til det oprindelige formål.

### Lovgrundlag

Planloven

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | der gives landzonetilladelse til opførelse af læskur til heste på matrikel nr. 87a Ester Schultz, [adresse]. |

### Beslutning

Indstillingen godkendt.